Hege Vold

Hege Vold (født 26. april 1988) er en norsk friidrettsutøver, som representerer klubben Gjesdal IL. Hun konkurrerer i sprint og hekkesprint. 

Hun startet med terrengløp da hun var 13 år gammel, og begynte ikke med hekkeløp før hun var 16 år.Sandnes Idrettslag - Kvantespranget mot europatoppen, besøkt 20. august 2011.

Resultater
Vold vant sin første NM-medalje som senior ved NM i friidrett 2008. Her vant hun sølv på 400 meter hekk og bronse på 100 meter hekk. I 2008 deltok hun også i det nordisk-baltiske mesterskapet for U23-utøvere, der hun vant gull på 4 x 400 m stafett, der hun løp sammen Benedicte Hauge, Martine Borge og Cecilie Benedicte Isern.Siste.no – To norske seirer i nordisk-baltisk mesterskap, besøkt 18. mai 2011.

Året etter vant hun sitt første NM-gull på 400 meter hekk, over to sekunder foran Tine Teigene Dalen. Hun løp på 58,42, som var ny personlig rekord. I samme NM fikk hun også bronse på 100 meter hekk. Hun deltok også ved U23-VM i friidrett 2009 i Kaunas. På 100 meter hekk kom hun nest sist i sitt kvalifiseringsheat, med tiden 13,97, og nådde ikke semifinalen.European Athletics – 7th European Athletics U23 Championships, besøkt 19. august 2011. Christina Vukicevic vant gull på denne distansen. På 400 meter hekk ble hun også slått ut i kvalifiseringsheatet, hun kom på fjerdeplass i sitt heat med tiden 59,57. 

Ved det nordisk-baltiske U23-mesterskapet 2009 vant hun gull på 100 meter hekk, og kom på fjerdeplass på 400 meter hekk. I tillegg deltok hun på begge stafettene; Norge fikk gull på 4 x 400 meter (sammen Martine Borge, Cecilie Benedicte Isern og Benedicte Hauge), og bronse på 4 x 100 meter stafett (sammen Marie Hagle, Ida Marcussen og Tine Teigene Dalen).Norsk Friidrett – Utmerkelser og diplomer , besøkt 19. august 2011.

Utmerkelser
Den 1. januar 2010 mottok hun Gjesdal kommunes kulturstipend 2009.Gjesdal kommune – Ordførerens nyttårsmottakelse , besøkt 19. august 2011.

 Medaljer i norske mesterskap 
Plassering Øvelse ÅrGull  400 meter hekk  2009Gull  200 meter innendørs  2009Gull  60 m hekk innendørs  2011Gull  4x400 meter stafett  2012Sølv  400 meter hekk  2008Sølv  60 meter innendørs  2009Sølv  60 m hekk innendørs  2009Sølv  4x100 meter stafett  2012Bronse  100 meter hekk  2008, 2009Bronse  60 meter innendørs  2010, 2012Bronse  200 meter innendørs  2010Bronse  1000 meter stafett  2012

Referanser
friidrett.no: NM 100 meter hekk. 
friidrett.no: NM 400 meter hekk kvinner. 
friidrett.no: NM 60 meter innendørs kvinner. 
friidrett.no: NM 200 meter innendørs kvinner. 
friidrett.no: NM 60 meter hekk innendørs kvinner. 

 Eksterne lenker 

 European Athletics - Hege Vold

Kategori:Norske sprintere
Kategori:Norgesmestere i friidrett
Kategori:Fødsler i 1988